**GLISTE**

**Najpomembnejši simptomi:**srbenje v predelu zadnjične odprtine, žive gliste ali deli glist v blatu, bolečine v trebuhu kot kolike, bruhanje, kolobarji okrog oči, utrujenost, nenapredovanje ali hujšanje.

Pri **otrocih**in **mladostnikih**povzročajo **glistavost**najpogosteje **podančice**, vendar jo lahko povzročijo tudi **človeške gliste**ali **trakulja**. **Gliste**lahko pridejo v vašega **otroka**z živili ali od živali. Jajčeca **glist p**ridejo do ust in se v želodcu in črevesju razvijejo v **gliste**. Samice ponoči zlezejo iz črevesa in ležejo mikroskopsko majhna jajčeca okoli zadnjične odprtine. To povzroča srbenje, s praskanjem pa pridejo jajčeca za nohte in se preko ust spet prenesejo v **črevo**(samookužba). Ta krog traja do dva meseca, zato morajo biti **glistavi otroci**zdravljeni dva do trikrat v časovnih presledkih. **Podančice**so videti v blatu kot en do dva milimetra dolgi odrezani koščki vrvice, ki se premikajo. **Gliste**so videti kot deževniki. Od **trakulje**najdete v blatu otroka pet do deset milimetrske člene črvov, ki so kot špageti.

**Otroci**, ki imajo **gliste**, so **utrujeni**in **zaspani**. Velikokrat imajo kolobarje okrog oči in slabo napredujejo. **Otroke**s podančicami ponoči srbi zadnjična odprtina. **Otroci**z glistami so nagnjeni k **bolečinam v trebuhu**, vse do **kolik**, napenja jih in imajo občasno **drisko**. Pri trakuljah imajo otroci nejasne težave v trebuhu, so strašno lačni ali izgubijo tek in hujšajo.

**Glistavost**mora vedno zdraviti zdravnik. V primeru podančic je najbolje, da se pregleda vsa **družina**. **Otroku**predpiše zdravilo proti parazitom. Moderna zdravila uničijo parazite, ne škodujejo pa otrokovemu telesu.

**Ukrepi v vrtcu:**

* poostrena osebna higiena,
* dobro oprano sadje in zelenjava,
* po prihodu z igrišča ali sprehoda si vedno temeljito umijemo roke (za nohti).